Տեղեկությունը Tert.am-ի հետ զրույցում հաստատեց Ոստիկանության ԶԼՄ-ների հետ կապի բաժնի պետ Էդգար Ջանոյանը.«Տեղեկությունը համապատասխանում է իրականությանը։ Ոստիկանության պետի հրամանով «Զվարթնոց» օդանավակայանի անձնագրային բաժնի պետ Վլադիմիր Քարտաշյանը և ևս չորս ծառայող ազատվել են իրենց զբաղեցրած պաշտոններից։ Վլադիմիր Գասպարյանի մեկ այլ հրամանով «Զվարթնոց»-ի անձնագրային բաժնի պետ է նշանակվել Արթուր Մանուկյանը, ով մինչ այդ զբաղեցնում էր Անձնագրերի և վիզաների վարչության վիզաների և օտարերկրյա քաղաքացիների հաշվառման բաժնի պետի պաշտոնը»։